[{"text_idx": "#000001", "text": "Por mendi librojn, bonvolu sendi retmesag\u0302on al: mendoj[c\u0302e]esperanto.qc.ca. Oni kalkulos por vi la sendo kostojn."}, {"text_idx": "#000002", "text": "Nepre certigu ke via en via mesag\u0302o trovig\u0302u la jenaj informoj:"}, {"text_idx": "#000006", "text": "Tradukis en Esperanton : Treffle\u0301 Mercier"}, {"text_idx": "#000007", "text": "Rakonto el franca Kanado. 201 pag\u0302a"}, {"text_idx": "#000008", "text": "La franca verkisto Louis He\u0301mon priskribas la vivon de la familio Chapdelaine komence de la 20-a jarcento en Kebekio, kiam la francaj pioniroj konkeradis la teritorion norde de Pe\u0301ribonka."}, {"text_idx": "#000009", "text": "Legante, oni konatig\u0302as kun la malfacila vivo de junaj viroj, kiuj forhakas netus\u0302itajn arbarojn en la vintra sezono :"}, {"text_idx": "#000010", "text": "\u00ab ... dum la neg\u0302o, la malvarmo, la vento, la furiozaj torentoj sieg\u0302as lin, izolas lin kaj trudas al li iun lukton preskau\u0306 sen pa\u03c5\u0306zo. Li uzas sian vivon por vivi. \u00bb"}, {"text_idx": "#000012", "text": "... \u00ab kaj pri pena laboro sur la tero por semi kaj planti mang\u0302aj\u0302ojn de la printempo g\u0302is la a\u03c5\u0306tuno por nutri la familion. Tamen ekzistis vesperoj de g\u0302ojo, kiam familianoj, najbaroj, geamikoj kunig\u0302adis, por inters\u0302ang\u0302i la novaj\u0302ojn pri konatoj, familianoj ; kiam ili muzikis, dancis kaj kantis havante plezuron. Tiam la unuaj amsentoj c\u0302e la juna Maria estis malsamaj ol hodia\u03c5\u0306aj ; tiam la demando estis, c\u0302u resti sur la tero, da\u03c5\u0306rigi la konatan vivon, a\u03c5\u0306 foriri al Usono, kie la vivo pli facilas en industriaj urboj kun klimato pli agrabla. Maria devis fari gravan decidon. S\u0302i cerbumis, pri kial resti \u2013 por kaj kontra\u03c5\u0306...\u00bb"}, {"text_idx": "#000013", "text": "S\u0302i diris : \u00ab Ni venis anta\u03c5\u0306 tricent jaroj kaj ni restis... Tiuj, kiuj kondukis nin c\u0302i tien povus reveni inter nin sen amareco kaj c\u0302agreno, c\u0302ar, se estas vere, ke ni ne lernis multon, certe ni forgesis nenion. \u00bb"}, {"text_idx": "#000014", "text": "Historia romano eldonita en 1916 en Montrealo, kiu farig\u0302is populara en Kanado kaj en Francio, kaj estis tradukita en multajn lingvojn, kaj nun en la 15-an lingvon : Esperanton."}, {"text_idx": "#000016", "text": "La verbaro prezentas 38 verbojn rilatantaj al bestoj kiel \u2018krokodili\u2019. La 47 pag\u0302a verbaro estas plene kolora."}, {"text_idx": "#000017", "text": "Prezo: 15$ kanadaj, 47 pag\u0302a, triona rabato por mendo de pli ol 5 ekzempleroj."}, {"text_idx": "#000018", "text": "Originala verko de Normando Fleury, kiu el unua kaj konata verbo en esperantujo \u00ab krokodili \u00bb, kaj la verbo \u00ab sciuri \u00bb kreita dum la IJK en 1994 en Montrealo, kunigis pliajn tridekses bestonomajn verbojn."}, {"text_idx": "#000019", "text": "Li okazigis diskutrondojn dum pluraj IJK-oj kaj aliaj renkontig\u0302oj, kie oni kune umis kaj kreis novajn verbojn."}, {"text_idx": "#000020", "text": "Amuzaj koloraj desegnaj\u0302oj, faritaj de la grafikisto Renaud Ducharme-Gilbert, bildigas al vi la signifon de la verboj. La desegnaj\u0302oj, kun ofte integritaj verdaj steletoj, interesos ec\u0302 etajn infanojn. Tiu libro povas servi por ili kiel aktiviga bildlibro: ili ja s\u0302atos ludi serc\u0302ante steletojn en c\u0302iu pag\u0302o."}, {"text_idx": "#000021", "text": "La libreto amuze invitas vin lingve uzi la verbojn... almenau\u0306 dum IJK, c\u0302ar tie neniu ofendig\u0302os, se vi tion faros."}, {"text_idx": "#000023", "text": "Originale verkita en Esperanto, la libro estas kolekto da rakontoj dividitaj en du temojn."}, {"text_idx": "#000024", "text": "Birdoj en nia korto estas unu el dek du rakontoj pri la naturo. La au\u0306toro malkovras novan aktivecon : observi la birdojn. Sed s\u0302i ankau\u0306 rakontas pri eventoj en kontakto kun aliaj bestoj : c\u0302evaloj, prociono, hundo, testudido."}, {"text_idx": "#000025", "text": "En la dua parto de la libro sekvas dek ok rakontoj pri vojag\u0302oj. La verkistino rakontas pri la oftaj helpemaj esperantistoj, kiuj, dum s\u0302iaj vojag\u0302oj kaj tiuj de aliaj, \u00ab etendis la manon \u00bb en situacioj neplanitaj kaj neagrablaj, en kiuj tamen bone c\u0302io bone finig\u0302is."}, {"text_idx": "#000026", "text": "La rakontoj, inspiritaj de veraj okazaj\u0302oj, estas dedic\u0302itaj al s\u0302iaj genepoj. Zdravka felic\u0302as dividi siajn rakontojn kun aliuloj. Kompare kun s\u0302ia unua libro Bestoj en nia domo, kiu celis junajn infanojn, la nuna libro kontentigos pli ag\u0302ajn junulojn."}, {"text_idx": "#000027", "text": "La libro, edukcela kaj informplena, finig\u0302as per vortareto kun la nomoj de birdoj kaj geografiaj nomoj de urboj, lagoj, landoj, kiujn s\u0302i esperantigis por faciligi la fonetikan legadon."}, {"text_idx": "#000029", "text": "La vorto Nanatasis estas la nomo de la juna a\u03c5\u0306toh\u0302tonino; Nanatasis, en abenaka lingvo, la vorto signifas kolibro kaj anka\u03c5\u0306 transformig\u0302anta."}, {"text_idx": "#000030", "text": "La libro konsistas el dudek rakontoj, kiel fabeloj sur 112 pag\u0302oj."}, {"text_idx": "#000031", "text": "Soleca kanuanto decidas esplori grandan arbaron de la Alagas\u0302o regiono veturante sur rivero komence de a\u03c5\u0306gusto, kiam la vetero belas kaj moskitoj estas malpli voremaj. Komence li g\u0302uis sian esploradon, tagon, sunon, renkontitajn bestojn. Unuloke, li devis transiri viglan akvofluon, sed li estis jam laca kaj li urg\u0302is ripozi, sed..."}, {"text_idx": "#000032", "text": "La kanuanto priskribas sian vekig\u0302on pere de zumado de kolibro, post la akcidento kaj vundig\u0302o. Li sentis sunon, doloron sur la kapo, brakoj kaj s\u0302ultro. La kanuo haltig\u0302is c\u0302e granda s\u0302tono, sed kiel vundita li ne povis da\u03c5\u0306rigi remi. Tiele li renkontis junan knabinon Nanatasis."}, {"text_idx": "#000033", "text": "S\u0302i vivas en pura naturo, netus\u0302ita de homo. La juna knabino provas kuraci kaj nutri la fremdulon la\u03c5\u0306 sia tradicia maniero. Nanatasis, tre scivolema starigas multajn demandojn pri moderna civilizo. La eduka kanuanto respondas al la plej diverstemaj demandoj."}, {"text_idx": "#000034", "text": "Nanatasis pleje miras pri armeoj kaj militoj kiujn s\u0302i ne konas parolante pri interkonsento kaj helpo de unu homo al la alia."}, {"text_idx": "#000035", "text": "\u2019\u2019La traduko estas flua, akompanas g\u0302in dudeko da allogaj tutpag\u0302aj koloraj bildoj, reproduktitaj de akvarelaj pentraj\u0302oj. Malkutima verko, konvena anka\u03c5\u0306 por junuloj. \u2019\u2019"}, {"text_idx": "#000036", "text": "Post la rakontoj trovig\u0302as du pag\u0302a Abenaka-esperanta glosaro, kiu klarigas la signifojn de la abenakaj vortoj uzitajn en la rakontoj."}, {"text_idx": "#000037", "text": "Jen fablo kiu rakontas kiel afabla sciuro farig\u0302as sciulo. Li vivas en lando de aceroj kiel Kanado kaj s\u0302atas provi c\u0302ion kion li ekvidas. Iun tagon, Georgo konatig\u0302as kun Esperanto kaj pasiig\u0302as pri tiu lingvo; tio alkondukas al multaj mirindaj novaj\u0302oj kaj strangaj renkontig\u0302oj. C\u0302i-verkaj\u0302o estas bela plenkolora fotolibro por c\u0302iuj ag\u0302oj. La kovrila pag\u0302o de Revuo Esperanto, julio 2022, montras tipan foton de la au\u0306toro pri Georgo. La ac\u0302etantoj ankau\u0306 ricevas senpagan ligilon al g\u0302ia elektronika plurlingva versio kaj al g\u0302ia filma versio."}, {"text_idx": "#000039", "text": "Au\u0306tobiografio de hundo, Bela Joe, eldonita en 1893, estis la unua kanada libro disvendig\u0302i je pli ol miliono da ekzempleroj kaj gajnis la unuan premion en konkurso de la Usona Humaneca Eduka Asocio. G\u0302i estis nomita la plej bona rakonto pri la rilatoj inter homoj kaj bestoj ekde la eldono de Nigra Belulo (Black Beauty) de Anna Sewell. Bela Joe estas kortus\u0302a 226-pag\u0302a rakonto kiun amas bestamantoj \u2014kaj plenkreskaj kaj infanaj."}, {"text_idx": "#000040", "text": "C\u0302i tiu dika libro enhavas vastan kolekton da tradukitaj ekstraktoj de kanadaj poemoj, eseoj, noveloj kaj romanoj el la anglalingva, franclingva kaj indig\u0302enaj literaturoj. Pluraj tradukantoj partoprenis dum pli ol du jaroj en la tasko ellabori kvazau\u0306an antologion de la kanadaj literaturoj. Enestas multaj ekscitaj kaj surprizaj malkovroj."}, {"text_idx": "#000042", "text": "La libro Kristnaskaj Rakontoj ac\u0302eteblas tra c\u0302i tiu pag\u0302o (vidu sube). Pri c\u0302iuj aliaj eldonaj\u0302oj, bonvolu kontakti nin rekte tra la kontaktilo."}, {"text_idx": "#000043", "text": "Kristnaskaj rakontoj el franca Kanado"}, {"text_idx": "#000044", "text": "Jen ses kristnaskaj rakontoj de Louis Fre\u0301chette [lui fres\u0302et] (1839\u20131908), unu el la gravaj franckanadaj verkistoj de la 19a jarcento. Li aperigis ilin en 1899\u20131900, en versioj anglalingva kaj franclingva, ambau\u0306 de li mem verkitaj, kun la celo konigi la franckanadan kulturon al la ekstera mondo."}, {"text_idx": "#000046", "text": "La libro havas 130 pag\u0302ojn, kun nigraj-blankaj ilustraj\u0302oj de la kanada pentristo Frederick Simpson Coburn (1871\u20131960)."}, {"text_idx": "#000047", "text": "[...] Ni reeniris la neg\u0302veturilon, kaj, dum ni varme volvis nin en la \u00ab robojn \u00bb [t.e. en peltajn kovrilojn], la veturigisto vigle vipis siajn c\u0302evalojn, kiuj j\u0302etis sin antau\u0306en, nazbruante, tra la ventopelata neg\u0302o."}, {"text_idx": "#000048", "text": "La gastejestro ja pravis ; post malpli ol horo, ni blinde antau\u0306eniris sur nevetureblaj vojoj, en plena mallumo, envolvataj en tia neg\u0302hajla torento, kian neniu vidinta neniam la samon povas imagi. Ni supreniris perpendiklajn krutaj\u0302ojn, sur kies suproj niaj c\u0302evaloj apenau\u0306 povis stari kontrau\u0306 la vento, kaj poste ni devis malsupreniri en fau\u0306kantajn abismojn, flankatajn de gigantaj abioj, kie la kompatindaj bestoj preskau\u0306 malaperis en la kirlig\u0302anta neg\u0302o."}, {"text_idx": "#000049", "text": "Kompreneble, ni ne povis iri pli rapide ol pas\u0302on post pas\u0302o ; kaj, gvidate per nura instinkto, niaj c\u0302evaloj, lacegaj kaj blindigataj de algluig\u0302intaj hajleroj, pene plu stumblis kun pendaj kapoj, spiregante."}, {"text_idx": "#000050", "text": "\u00ab C\u0302u ni revenu malantau\u0306en ? \u00bb mi demandis al la veturigisto. \u00ab Evidentas, ke ni apenau\u0306 povas plu antau\u0306eniri. \u00bb"}, {"text_idx": "#000052", "text": "Nia situacio farig\u0302is senespera ; ni povis nek malantau\u0306eniri, nek restadi en la sama loko, c\u0302ar la vetero terure malplivarmig\u0302is, kaj, spite niajn dikajn peltojn, ni estis frostigitaj g\u0302is la ostoj. Ni povis nur antau\u0306eniri \u2014 c\u0302iuriske antau\u0306eniri. [...]"}]